Spilleplanen for 2016/17 sæsonens første 26 runder er nu frigivet.

Sæsonen tegner sig til at blive historisk, da det er første sæson under det nye turneringsformat i Alka Superliga, hvor der vil være 14 klubber.

Se den fulde spilleplan her (pdf)

I udarbejdelsen af det nye program er der taget en del hensyn, hvilket blandt andet har mundet ud i:

De fire UEFA deltagende klubber matchet mod hinanden i runde 4 og 5 af hensyn til den OL-aftale, der er indgået mellem klubberne i forhold til at afgive spillere til Danmarks OL hold. De fire UEFA klubber er som de eneste omfattet af frivillighed i forhold til at afgive landsholdsspillere til OL.

Der er placeret "Derby Days" i runde 7 og 22, hvor bl.a. F.C. København/Brøndby og FC Midtjylland/Viborg tørner sammen i begge runder.

De første fem spillerunder i foråret 2017 har målet været at sammensætte flest mulige kampe, der kan blive afgørende for placeringerne omkring den vigtige 6./7. plads i grundspillet, som efter den 26. spillerunde giver adgang til hver sin del af slutspillet

Første runde af Alka Superliga står på følgende:

Viborg FF FC Nordsjælland SønderjyskE AGF Brøndby IF Esbjerg fB F.C. København Lyngby AaB AC Horsens FC Midtjylland Randers FC OB Silkeborg

Du kan se hele programmet her i PDF-format.

Bemærk at spilletidspunkterne vil blive bekræftet undervejs i sæsonen. Dette vil, for første runder, ske allerede i denne uge når de to rettighedshavere MTG og Discovery Networks vælger kampe.

Første kamp spilles fredag den 15. juli 2016.

Superliga.dk vil blive gjort klar til den nye sæson 1-2 uger før sæsonstart.

Du kan læse om den nye struktur i Alka Superliga her

Om Superliga.dk

På www.Superliga.dk får du det store overblik over Alka Superliga.

Her kan du finde: